Pronotum

Pronotum betegner den fremste ryggplaten hos insekter. Hos mer primitive insekter har de tre kroppssegmentene som utgjør mellomkroppen (brystet, thorax) hver sin, omtrent jevnstore, ryggplate, henholdsvis pro-, meso- og metanotum.Headrick, D.H. og Gordh, G. (2003) Anatomy: Head, Thorax, Abdomen and Genitalia. Side 12-26 i: Resh, V.H. og Cardé, R.T. (red): Encyclopedia of Insects. Academic Press, Amsterdam etc. 1266 sider  Hos mer avanserte insekter har ofte en eller flere av disse platene, særlig den bakerste, blitt redusert, men pronotum er nesten alltid gjenkjennelig som den første platen på ryggsiden bak hodet. Ellers kan den variere sterkt i form og størrelse, være mer eller mindre flat eller hvelvet, bred eller smal, glatt eller med knøler, pigger eller lister, snau eller hårete. Hos biller dekker pronotum (kalt brystskjold eller halsskjold) hele oversiden av thorax, mens alt bakenforliggende vanligvis er dekket av dekkvingene (elytra). Hos tovinger er pronotum ofte redusert til en krage som sitter mellom hodet og den dominerende ryggplaten, mesonotum.Merz, B. og Haenni, J.-P. (2000) Morphology and terminology of adult Diptera (other than terminalia). Side 21-51 i: Papp, L. og Darvas, B. (red.) Contributions to a Manual of Palaearctic Diptera. Volume 1 - General and Applied Dipterology. Science Herald, Budapest. 978 sider.

 Referanser 

 Eksterne lenker 


Kategori:Anatomi
Kategori:Insekter